Space Needle, osa Seattlen vuoden 1962 maailmanäyttelyä.
**Googie-arkkitehtuuri**, tunnetaan Yhdysvalloissa myös nimityksillä **populuxe** ja **Doo-Wop**, on futuristista arkkitehtuuria, johon vaikuttivat sen alkuaikana 1930-luvulla autot ja 1950-luvulta lähtien avaruustekniikka ja ydintekniikka. Tyylin katsotaan toden teolla alkaneen 1940-luvun lopussa Etelä-Kaliforniassa, ja se jatkui 1960-luvun puoliväliin, jolloin toisen maailmansodan jälkeistä teknologiavillitystä vastaan nousi reaktio. Kaliforniassa sen muotokieltä käytettiin avaruusaiheiseen mainontaan ruokaloissa, motelleissa ja keilaradoilla. Eero Saarisen TWA Flight Center -lentoasemarakennus on tämän tyylin vakavimpia edustajia.

Googie-tyyli esiintyy katon ja muiden rakenteiden kaarevina muotoina sekä lasin, teräksen ja neonvalojen runsaana käyttönä. Googie toi suunnitteluun lentävät lautaset, atomit, paraabelit jne. Suomessa Espoon Haukilahden vesitorni edustaa tätä tyyliä*lähde?*. Tyylin nostatus muodiksi Yhdysvalloissa oli yhteydessä avaruuskilpaan liittyvään propagandaan. 

Arkkitehti John Lautner suunnitteli vuonna 1949 Googies-kahvilan Los Angelesiin Sunset Boulevardin ja Crescent Heights-kadun risteykseen, rakennus purettiin vuonna 1989. Toimittaja Douglas Haskell lausui "House and Home" -lehdessä kahvilasta 1950-luvun alussa: "This is Googie architecture." Termi sai siitä alkunsa.

Bob's Big Boy Restaurant, Burbank, Kalifornia.
Los Angelesin kansainvälisen lentoaseman arkkitehtuuria.
Welcome to Fabulous Las Vegas -kyltti.
TWA Flight Center New Yorkin JFK-lentoasemalla.

Lähteet
-------

* Abbott, Carl (1993). *The Metropolitan Frontier: Cities in the Modern American West*. University of Arizona Press. ISBN 0816511292.
* Hess, Alan (2004). *Googie Redux: Ultramodern Roadside Architecture*. Chronicle Books. ISBN 081184272X.
* Langdon, Philip (1986). *Orange Roofs, Golden Arches: The Architecture of American Chain Restaurants*. Knopf. ISBN 0394544013.

### Viitteet

1. ↑  Baltimore Sun
2. 1 2  Hess 2004, s. 66-68
3. ↑  Langdon 1986, p.114

Kirjallisuutta
--------------

* *Learning from Las Vegas*, by Robert Venturi 1972 (ISBN 978-0262720069)
* *Googie: Fifties Coffee Shop Architecture* by Alan Hess, 1986 (ISBN 978-0877013341)
* *Populuxe: the Look and Life of Midcentury America* by Thomas Hine, 1986 (ISBN 978-1585679102)
* *LA Lost and Found: An Architectural History of Los Angeles* by Sam Hall Kaplan 1987 Pages 145-155
* *Southern California in the 50s* by Charles Phoenix 2001
* *Los Angeles Neon* by Nathan Marsak and Nigel Cox 2002
* *Mimo: Miami Modern Revealed* by Eric P. Nash and Randall C. Robinson, Jr. 2004
* *The Leisure Architecture of Wayne McAllister* by Chris Nichols, 2007 (ISBN 978-1586856991)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Googie-arkkitehtuuri**.
* Lotta Living (Arkistoitu – Internet Archive), an online Community for fans of Googie architecture (and the message board for the LAC Modern Committee and Recent Past PReservation Network
* Recent Past Preservation Network
* DOCOMOMO, Dutch-founded **DO**cumentation and **CO**nservation of buildings, sites and neighborhoods of the **MO**dern **MO**vement
* John Lautner Foundation, Googie architect site